**Megállapodás**

a Dunavarsány, külterület 036/16 hrsz. alatti, valamint Taksony, külterület 099/40 és 0107 hrsz. alatti ingatlanokon feltárt talajvízszennyezés kármentesítése, tényfeltárási záró dokumentáció és kármentesítési monitoring terv elbírálásához az abban foglalt feladatok és költségek megosztásáról

amely létrejött

**Áporka Község Önkormányzata**

2338 Áporka, Petőfi S. u. 32.

nyilvántartási szám: ÁHT 734796

képviseli: dr. Kovács Tibor polgármester

**Délegyháza Község Önkormányzata**

2337 Délegyháza, Árpád u. 8.

nyilvántartási szám: ÁHT 734763

képviseli: dr. Riebl Antal polgármester

**Dunavarsány Város Önkormányzata**

2336 Dunavarsány, Kossuth L. u. 18.

nyilvántartási szám: ÁHT 730875

képviseli: Bóna Zoltán polgármester

**Majosháza Község Önkormányzata**

2339 Majosháza, Kossuth L. u. 34.

nyilvántartási szám: ÁHT 734774

képviseli: Kis Gábor polgármester

**Szigetszentmárton Község Önkormányzata**

2318 Szigetszentmárton, Telkes u. 10.

nyilvántartási szám: ÁHT 740494

képviseli: Lerner Henrik polgármester

**Taksony Nagyközség Önkormányzata**

2335 Taksony, Fő út 85.

nyilvántartási szám: ÁHT 7440548

képviseli: Kreisz László polgármester

mint vízi közmű tulajdonosok, mint Ellátásért felelősök (a továbbiakban Ellátásért felelősök)

valamint a

**Dunavarsányi Tiszta Víz Kft.**(2336 Dunavarsány, 036/17.), / képviseli Pál Gergő Ügyvezető /a

**Dunavarsány és Térsége Víziközműveit Üzemeltető Koncessziós zrt. „végelszámolás alatt”** (2336 Dunavarsány, Déri Miksa u. 4.) – továbbiakban **DTV Zrt. v.a**. / képviseli: Ács Sándor Végelszámoló /és a

**Dél-Pest Megyei Víziközmű Szolgáltató zrt.** (2360 Gyál, Kőrösi út 190.) – továbbiakban **DPMV Zrt.**/ képviseli: Sárosi István Elnök-vezérigazgató /

között a mai napon az alábbi feltételek szerint:

**Előzmény**

A Közép-Duna-Völgyi Környezetvédelmi, és Természetvédelmi Felügyelősége 2014. február 18-án kelt, 2014. március 12-én módosított KTF: 9752-1/2014. számú végzésében felszólította a DTV Zrt-t, hogy a Dél-Pest Megyei Víziközmű Szolgáltató Zrt-vel kötött kötelezettségvállalási megállapodást megadott határidőre nyújtsa be a Felügyelőség részére.

**A megállapodás célja**

A megállapodás célja, hogy a környezetkárosodásért fennálló közigazgatási felelősséget a 2014. január 1-ét követő időszakra a DTV Zrt. végelszámolására tekintettel rendezze.

A megállapodásban résztvevő felek célja, hogy a DTV Zrt. mentesüljön a környezeti kármentesítéssel kapcsolatos eljárásban a közigazgatási felelősség alól, és a környezetkárosodásért való felelősség a Tiszta Víz Kft., az Ellátásért felelősök, illetve a DPMV Zrt. egyetemleges kötelezettségeként kerüljön hatósági határozatban megállapításra.

A feladatokat a tényfeltárási záró dokumentáció „1. A javasolt műszaki beavatkozások és intézkedések” fejezete tartalmazza. Ezen feladatok egy része már elvégzésre került.

1. **Kárelhárítási és monitoring terv készítése**

* A feladat elvégzése a DTV Zrt. és a Dunavarsányi Tiszta Víz Kft.kötelezettsége:
* Költségmegosztás szerződő felek között

50 – 50 %, azaz 3,75 – 3,75 millió forint + Áfa

1. **Fitoremediáció és a szennyvíz öntözés optimalizálása**

* A feladat elvégzése a Dunavarsányi Tiszta Víz Kft., az Ellátásért felelősök és a DPMV Zrt. közös feladata.
* A költségviselési kötelem a Dunavarsányi Tiszta Víz Kft. és az Ellátásért felelősök között együttes:
  + A taksonyi szántóterület jelenleginél intenzívebb öntözése (folyamatban), jogi státuszának (kisajátítás) öntözési szempontból biztossá tétele. Felelős és költségviselő: Dunavarsányi Tiszta Víz Kft.
  + A nyárfás és energiaültetvény öntözőterület terhelésének minimalizálása (folyamatban), a terület pihentetése a vegetáció vízigényének kielégítése mellett (az új öntözőterületek kialakításáig csak a taksonyi öntözés idején valósítható meg – folyamatban -.). Felelős és költségviselő: Dunavarsányi Tiszta Víz Kft.
  + A nyárfás és energiaültetvény öntözőterületek rehabilitációjának folytatása (fatelepítés, talajlazítás, árokrendszer, csőhálózat felülvizsgálata és felújítása, területrendezés – folyamatban -) Felelős: Dunavarsányi Tiszta Víz Kft. és Ellátásért felelősök együtt. A fatelepítés és a csőhálózat felújítás és a rehabilitációs terv készítése az Ellátásért felelősök költsége (költségbecslés: 20 millió Ft, fedezete: Szennyvíztisztító-telep rekonstrukciós pályázat költségvetése), a karbantartás, talajlazítás a Dunavarsányi Tiszta Víz Kft. költsége.
  + Fatelepítés a 036/16 hrsz. alatti területen (a nem öntözött részeken); Felelős és költségviselő 100%-ban: Ellátásért felelősök, költségbecslés: 30 millió Ft, fedezete: Szennyvíztisztító-telep rekonstrukciós pályázat költségvetése.
  + Fatelepítés a taksonyi szántóföldi öntözőterületek egy részén; Felelős és költségviselő 100%-ban: Ellátásért felelősök (költségbecslése: 80 millió Ft, fedezete: Szennyvíztisztító-telep rekonstrukciós pályázat költségvetése.
  + A taksonyi szántóföldi öntözőterületek használójával folyamatos egyeztetés a trágyázást és az öntözést illetően (folyamatban); Felelős: Dunavarsányi Tiszta Víz Kft.
  + További öntözőterületek (élővizes befogadó) bevonása; Felelős és költségviselő 100 %-ban: Ellátásért felelősök fedezete: Szennyvíztisztító-telep rekonstrukciós pályázat költségvetése.
  + Meliorációs technológiák (mélyszántás, talajjavítás stb.) kidolgozása és alkalmazása; Felelős és költségviselő 100 %-ban: Dunavarsányi Tiszta Víz Kft.

1. **Szennyvíztisztító telep intenzifikálása**

* A feladat elvégzése az Ellátásért felelősök kötelezettsége, amelynek fedezete: a Szennyvíztisztító-telep rekonstrukciós pályázat költségvetése.
* Költségviselők az Ellátásért felelősök:
  + A szennyvíztisztító telep jelenlegi működésének részletes felülvizsgálata, technológiai értékelése (környezeti teljesítményértékelés) és a javasolt technológia-fejlesztése koncepciók alapján a műszaki beavatkozások részletes kidolgozása és megvalósítása a stabil nitrifikáció és denitrifikáció megvalósítása érdekében (elkészült);

1. **Forráskontroll a csatornahálózat vízgyűjtőjén**

* A feladat elvégzése a DTV Zrt. és az Ellátásért felelősök közös feladata
* Költségviselő a DTV Zrt. és az Ellátásért felelősök fedezete: KEOP ivóvízminőség-javító pályázatok költségvetése.
  + Ipari és lakossági bebocsátások további vizsgálata – terhelések csökkentése; Felelős és költségviselő a DPMV Zrt. (folyamatos), a 2014.01.01 állapotnak megfelelően.
  + Arzénmentesítési technológia kiépítése az ivóvízminőség-javító program (KEOP) keretében. A érintett Önkormányzatok feladata (folyamatban van)

1. **Monitoring és tájékoztatás**

* DTV Zrt,.Dunavarsányi Tiszta Víz Kft., Ellátásért felelősök és a DPMV Zrt. közös feladata
* Költségviselő a DTV Zrt,.Dunavarsányi Tiszta Víz Kft., Ellátásért felelősök és a DPMV Zrt.
  + A jelenlegi talaj-és talajvíz monitoring terv felülvizsgálata (megtörtént);
  + Új monitoring kutak telepítése az öntözésre használt területek tágabb környezetében; Felelős és költségviselő 100 %-ban a Ellátásért felelősök. Költségbecslés:10 millió Ft, fedezete: Szennyvíztisztító-telep rekonstrukciós pályázat költségvetése vagy önkormányzati költségvetések.
  + Monitoring hálózat üzemeltetése (rendszeres talaj-és talajvíz mintavétel és analitika) Az öntözőterületeken lévő monitoring rendszer üzemeltetése a Dunavarsányi Tiszta Víz Kft. feladata és költsége 100 %-ban. A Dunavarsányi Szennyvíztisztító telep monitoring rendszerének üzemeltetése a DPMV Zrt. feladata. Költsége az előírt rendszeres méréseken felül a kárelhárítás miatt jelentkező többlet mérésből keletkező költségeket a DTV Zrt. fizeti. A jelentős szennyező anyagokat csökkentő beavatkozásokat követően 2 éven belül évente kétszer történő mérés esetén az évi egy mérésen felül 1 plusz mérés 1 millió Ft + Áfa többletköltség, melyet a DTV Zrt. a DPMV Zrt-nek megfizet.
  + Éves értékelő jelentés készítése az elvégzett intézkedések/beavatkozások és a monitoring eredmények bemutatásával;Felelős: Dunavarsányi Tiszta Víz Kft., DPMV Zrt. és a DTV Zrt. feladata. Költségmegosztás az üzemeltetett monitoring kutak számának arányában a Dunavarsányi Tiszta Víz Kft. és a DPMV között oszlik meg. A DPMV Zrt.-re jutó költségeket a DTV Zrt. fizeti. Ennek 2 éves költsége 576 eFt + Áfa.
  + A monitoring eredmények alapján a lakosság tájékoztatása a talajvízhasználat kockázatairól. Felelős és költségviselő az Ellátásért felelősök. Költségbecslés: 1 millió Ft,

A fenti költségek megállapítása a tényfeltárási záró dokumentációban meghatározott feladatokra vonatkozik. A tényleges költségek a kárelhárítási és monitoring terv elkészítését követően határozhatók meg. Erre tekintettel szerződő felek rögzítik , hogy a jelen szerződésben , valamint az ezzel egyidejűleg aláirt egyetemleges kötelezettségvállalásra vonatkozó megállapodásban nem jelölt, meghatározott, vagy előre nem meghatározhatóként nevesített hatósági kötelezésből származó és e szerződésből eredő fizetési kötelezettségért Ellátásért felelősök az általuk meghatározott arányban, ennek hiányában egyetemlegesen kötelezettséget vállalnak a DPMV zrt. felé az általa a hatósági kötelezésből származó fizetési kötelem megtérítése iránt kártérítés címén. A kártérítés célja, hogy a jelen szerződéssel 6 önkormányzatot érintő kötelemből származtatott, és esetlegesen a DPMV zrt.-t terhelő hatósági kötelezés teljesítéséből származó kárfelelősség kárösszege megtérüljön a DPMV zrt. részére és így a további 14 részvényes mentesüljön ennek kötelme alól.

Szerződő felek megállapodnak abban, hogy a fentiekben rögzített és a jelen szerződést aláíró Ellátásért felelősök teljesítésére külön-külön önállóan kötelezettséget vállalnak a DPMV zrt. felé, amelyet képviselő-testületi határozatilag is jóváhagynak. E szerződés kizárólag a jelen okiratot aláíró önkormányzatok képviselő-testületeinek erre vonatkozó kötelezettségvállalást tanúsító határozataival együttesen érvényes. A szerződés hatályosulásának feltétele a további 14 részvényesi önkormányzat elfogadó és a DPMV zrt. Igazgatóságát a szerződések aláírására felhatalmazó határozata, zrt. közgyűlési határozatban foglalva.

Szerződő felek megállapodnak abban, hogy a fentiek megvalósulása és a szerződés hatályba lépése esetén, a DPMV zrt. által a hatósági kötelezés saját költségén történt teljesítése esetén, felszólításra, 30 napos nem teljesítés esetés a jelen szerződést aláíró önkormányzatok egyenként, saját költségvetési számlájuk terhére inkasszójogot biztosítanak a DMPV zrt. számára jogosultsága érvényesítése érdekében. A jelen szerződést aláíró önkormányzatok már most feljogosítják a DPMV zrt-t, hogy amennyiben felszólításra nem teljesítenek szerződésszerűen, akkor egyoldalú jognyilatkozattal jogosult költségvetési számlájukat megterhelni egyetemleges követelése összegével.

A Felek kötelezik magukat, hogy jelen Megállapodás alapján fennálló kötelezettségeik teljesítésében kölcsönösen együttműködnek.

Felek jelen megállapodást egységes értelmezés után, mint akaratukkal mindenben megegyezőt jóváhagyólag aláírják.

A DTV Zrt. fenti részletezett anyagi kötelezettségeinek a megállapodás megkötésétől számított 5 napon belül eleget tesz.

Jelen megállapodás **csak a környezeti terhek, így különösen a környezetkárosodással kapcsolatos felelősség átvállalásáról szóló megállapodással** együtt érvényes.

Dunavarsány, 2014. április 11.

|  |  |
| --- | --- |
| **Áporka Község Önkormányzata**  dr. Kovács Tibor  polgármester | **Délegyháza Község Önkormányzata**  dr. Riebl Antal  polgármester |
| **Dunavarsány Város Önkormányzata**  Bóna Zoltán  polgármester | **Majosháza Község Önkormányzata**  Kis Gábor  polgármester |
| **Szigetszentmárton Község Önkormányzata**  Lerner Henrik  polgármester  **Sárosi István**  Elnök-vezérigazgató  Dél-Pest Megyei Víziközmű Szolgáltató Zrt.  **Ács Sándor**  Végelszámoló  Dunavarsány és Térsége Víziközműveit Üzemeltető Koncessziós Zrt. „végelszámolás alatt” | **Taksony Nagyközség Önkormányzata**  Kreisz László  polgármester  **Pál Gergő**  Ügyvezető  Dunavarsányi Tiszta Víz Kft. |