**MEGÁLLAPODÁS**

**A KÖRNYEZETI TERHEK, ÍGY KÜLÖNÖSEN A KÖRNYEZETKÁROSODÁSSAL KAPCSOLATOS FELELŐSSÉG ÁTVÁLLALÁSÁRÓL**

*mely létrejött egyrészről*

**Dunavarsány és Térsége Víziközműveit Üzemeltető Koncessziós Zártkörűen Működő Részvénytársaság"végelszámolás alatt"**(székhely: 2336 Dunavarsány 36/17 hrsz.; nyilvántartva a Budapest Környéki Törvényszék Cégbíróságán a 13 10 040713 cégjegyzékszámon – a továbbiakban mint**DTV Zrt.**)

*másrészről*

**Áporka Község Önkormányzata**

2338 Áporka, Petőfi S. u. 32.

nyilvántartási szám: ÁHT 734796

képviseli: dr. Kovács Tibor polgármester

**Délegyháza Község Önkormányzata**

2337 Délegyháza, Árpád u. 8.

nyilvántartási szám: ÁHT 734763

képviseli: dr. Riebl Antal polgármester

**Dunavarsány Város Önkormányzata**

2336 Dunavarsány, Kossuth L. u. 18.

nyilvántartási szám: ÁHT 730875

képviseli: Bóna Zoltán polgármester

**Majosháza Község Önkormányzata**

2339 Majosháza, Kossuth L. u. 34.

nyilvántartási szám: ÁHT 734774

képviseli: Kis Gábor polgármester

**Szigetszentmárton Község Önkormányzata**

2318 Szigetszentmárton, Telkes u. 10.

nyilvántartási szám: ÁHT 740494

képviseli: Lerner Henrik polgármester

**Taksony Nagyközség Önkormányzata**

2335 Taksony, Fő út 85.

nyilvántartási szám: ÁHT 7440548

képviseli: Kreisz László polgármester

mint viziközmű tulajdonosok, mint Ellátásért felelősök (a továbbiakban **Ellátásért felelősök**)

*harmadrészről*

**DUNAVARSÁNYI TISZTA VÍZ Szennyvízvisszaforgató, Újrahasznosító és Fejlesztő Korlátolt Felelősségű Társaság** (székhely: 2336 Dunavarsány 36/17 hrsz.; nyilvántartva a Budapest Környéki Törvényszék Cégbíróságán a 13 09 067648 cégjegyzékszámon – a továbbiakban mint**Tiszta Víz Kft.**)

*valamint a*

**Dél-Pest Megyei Víziközmű Szolgáltató Zártkörűen Működő Részvénytársaság** (székhely: 2360 Gyál, Kőrősi út 190.;nyilvántartva a Budapest Környéki Törvényszék Cégbíróságán a 13 10 041281 cégjegyzékszámon– a továbbiakban mint**DPMV Zrt.**)

(a továbbiakban együttesen: Felek)

között az alábbi feltételek szerint:

**1. Előzmények**

* 1. Az Ellátásért felelősök víziközmű rendszerének üzemeltetését koncessziós szerződés keretében kívánta biztosítani. A koncessziós tevékenység tárgya az érintett községek víziközmű rendszerének folyamatos és szakszerű üzemeltetése, karbantartása volt. A koncessziós szerződés rendelkezései szerint a koncessziós szerződés alapján létrejött DTV Zrt. cégjegyzékbe történő bejegyzésével, valamennyi koncessziós jog és kötelezettség a DTV Zrt.-re szállt át.
  2. A koncessziós szerződés rendelkezései szerint az Ellátásért felelősök biztosította a tisztított szennyvizek elhelyezéséhez szükséges területet. A DTV Zrt. szerződésben átadta a Tiszta Víz Kft. részére a tisztított szennyvíz elhelyezésével kapcsolatos feladatokat az irányadó agrárhasznosítási, valamint annak részét képező öntözési tervben foglaltak végrehajtására.
  3. A Közép-Duna-Völgyi Környezetvédelmi, Természetvédelmi és Vízügyi Felügyelőség (a továbbiakban: Felügyelőség) a DTV Zrt.-t és a Tiszta Víz Kft.-t egyetemlegesen Dunavarsány, külterület 036/16 hrsz. és Taksony, külterület 0107, 099/40 hrsz. alatti ingatlanok vonatkozásában a földtani közeg és felszín alatti víz tekintetében környezetvédelmi kármentesítési eljárás keretében részletes tényfeltárásra kötelezte.
  4. A DTV Zrt. és a Tiszta Víz Kft. erre tekintettel benyújtotta az Inno-Water Kutató és Környezetvédelmi Szolgáltató Kft. (1237 Budapest, Sósmocsár u. 9.) által készített tényfeltárási záródokumentációt és kármentesítési monitoring tervet. A benyújtott dokumentáció többek között javaslatot tesz a szennyvíztisztítási tevékenység fejlesztésére, továbbá meghatározza a szükséges kárelhárítási, kárenyhítési és kármentesítési intézkedéseket, valamint monitoring tevékenységet. A benyújtott dokumentáció elbírálása jelenleg közigazgatási hatósági eljárás keretében folyamatban van.
  5. Az időközben hatályba lépett víziközmű-szolgáltatásról szóló 2011. évi CCIX. törvény alapján a DTV Zrt. 2014. január 1-től nem folytathatja víziközmű üzemeltetési tevékenységét. A törvény rendelkezései szerint jött létre a DPMV Zrt., amely átvette a DTV Zrt.-től a víziközmű szolgáltatási tevékenységet.
  6. A DTV Zrt. jogutód nélküli megszűnéséről döntött, és megindította a végelszámolási eljárást. A DTV Zrt. úgy döntött, hogy megszűnésétől függetlenül hozzájárul a folyamatban lévő kármentesítés végrehajtásának költségeihez.
  7. A DPMV Zrt. a Tiszta Víz Kft. és az Ellátásért felelősök együttesen elhatározták, hogy a DTV Zrt. környezeti kárért való közigazgatási felelősségét átvállalják. A Felek között a DTV Zrt. a kármentesítés költségeihez történő hozzájárulásának módjáról és mértékéről külön szerződés rendelkezik.
  8. A Felügyelőség KTF: 9752-1/2014. számú végzésében felszólította DTV Zrt.-t, hogy az ingatlanokat érintő szennyezés kármentesítésért való felelősség átvállalásáról szóló megállapodást vagy nyilatkozatot nyújtsa be a Felügyelőség részére.

**2. A megállapodás célja**

* 1. A megállapodás célja, hogy a környezetkárosodásért fennálló közigazgatási felelősséget a 2014. január 1-ét követő időszakra a DTV Zrt. végelszámolására tekintettel rendezze.
  2. A megállapodásban résztvevő felek célja, hogy a DTV Zrt. mentesüljön a környezeti kármentesítéssel kapcsolatos eljárásban a közigazgatási felelősség alól, és a környezetkárosodásért való felelősség a Tiszta Víz Kft., az Ellátásért felelősök, illetve a DPMV Zrt. egyetemleges kötelezettségeként kerüljön hatósági határozatban megállapításra.
  3. A megállapodásban résztvevő felek további célja, hogy a DTV Zrt. végelszámolási eljárása során a környezetvédelmi nyilatkozat megtételéhez jelen megállapodás becsatolásra kerüljön, így a Felügyelőség a végelszámolás lezáráshoz szükséges hozzájárulását megadhassa azzal, hogy a DTV Zrt.-nek teljesítetlen környezetvédelmi tárgyú kötelezettsége nincs.

**3. A Szerződés tárgya**

* 1. A Tiszta Víz Kft., az Ellátásért felelősök és a DPMV Zrt. a Dunavarsány, külterület 036/16 hrsz. és Taksony, külterület 0107, 099/40 hrsz. alatti ingatlanok vonatkozásában a földtani közeg és felszín alatti víz tekintetében környezetvédelmi kármentesítési eljárás keretében megállapított ismert környezetkárosodásért fennálló közigazgatási jogi felelősséget a DTV Zrt.-től átvállalja. A Felek tudomásul veszik, hogy az átvállalás alapján a környezetkárosodásért való közigazgatási jogi felelősség a DPMV Zrt.-t, a Tiszta Víz Kft.-t, és az Ellátásért felelősök t egyetemlegesen terheli.
  2. A Tiszta Víz Kft., az Ellátásért felelősök és a DPMV Zrt. a Dunavarsány, külterület 036/16 hrsz. és Taksony, külterület 0107, 099/40 hrsz. alatti ingatlanok vonatkozásában a földtani közeg és felszín alatti víz tekintetében jelenleg nem ismert, de esetleg a jövőben ismertté váló környezeti terhekkel kapcsolatban a DTV Zrt.-től a közigazgatási jogi felelősséget teljes egészében átvállalja.

**4. A szerződés hatálya**

4.1. Felek a jelen szerződést 2014. április 1.-én lép hatályba.

**5. Egyéb rendelkezések**

5.1. A jelen szerződésben nem szabályozott kérdésekben a környezet védelmének általános szabályairól szóló 1995. évi LIII. törvény, a felszámolási eljárás és a végszámolás környezet- és természetvédelmi követelményeiről 106/1995. (IX.8) Korm. rendelet, és a felszín alatti vizek védelméről szóló 219/2004. (VII.21.) Korm. rendelet rendelkezései az irányadóak.

5.2. Felek a jelen szerződéssel kapcsolatos esetleges jogvitáikat békés módon, tárgyalások útján próbálják meg rendezni.

5.3. A jelen szerződésben előírt vagy azzal kapcsolatban tett minden értesítés és jóváhagyást írásban, postai úton (tértivevényes) levéllel kell közölni és azt mindaddig a Felek fenti címére kell kézbesíteni, ameddig az egyik Fél a másik Felet értesítési címének megváltozásáról írásban nem értesíti.

5.5. A Felek kijelentik, hogy a jelen szerződést aláíró vezető tisztségviselők aláírásán kívül más személy, testület hozzájárulása nem szükséges annak érdekében, hogy a jelen szerződésben írtakat magára nézve kötelezőnek fogadja el.

Felek a fenti, 3 oldalból és 5.5. pontból álló szerződést elolvasták, és mint akaratukkal megegyezőt, aláírták.

Budapest, 2014. március „ ”

|  |  |
| --- | --- |
| **Áporka Község Önkormányzata**  dr. Kovács Tibor  polgármester | **Délegyháza Község Önkormányzata**  dr. Riebl Antal  polgármester |
| **Dunavarsány Város Önkormányzata**  Bóna Zoltán  polgármester | **Majosháza Község Önkormányzata**  Kis Gábor  polgármester |
| **Szigetszentmárton Község Önkormányzata**  Lerner Henrik  polgármester  **Sárosi István**  Elnök-vezérigazgató  Dél-Pest Megyei Víziközmű Szolgáltató Zrt.  **Ács Sándor**  Végelszámoló  Dunavarsány és Térsége Víziközműveit Üzemeltető Koncessziós Zrt. „végelszámolás alatt” | **Taksony Nagyközség Önkormányzata**  Kreisz László  polgármester  **Pál Gergő**  Ügyvezető  Dunavarsányi Tiszta Víz Kft. |